CELEX: E2013J0006
Language: fi
Date: 2013-11-27 00:00:00
Title: Tuomioistuimen tuomio, annettu 27 päivänä marraskuuta 2013 , asiassa E-6/13 – Metacom AG v. Rechtsanwälte Zipper & Collegen (Asianajajien vapaus tarjota rajatylittäviä palveluja – direktiivi 77/249/ETY – itsensä edustaminen – kansallisen lainsäädännön ilmoitusvaatimus – ilmoittamatta jättämisen seuraukset)

27.3.2014   
            
            
               FI
            
            
               Euroopan unionin virallinen lehti
            
            
               C 88/13
            
         
      TUOMIOISTUIMEN TUOMIO,
   annettu 27 päivänä marraskuuta 2013,
   asiassa E-6/13
   Metacom AG v. Rechtsanwälte Zipper & Collegen
   (Asianajajien vapaus tarjota rajatylittäviä palveluja – direktiivi 77/249/ETY – itsensä edustaminen – kansallisen lainsäädännön ilmoitusvaatimus – ilmoittamatta jättämisen seuraukset)
   2014/C 88/10
   Asiassa E-6/13, Metacom AG v. Rechtsanwälte Zipper & Collegen, Fürstliche Landgericht des Fürstentums Liechtenstein (Liechtensteinin ruhtinaskunnan tuomioistuin) on esittänyt valvontaviranomaisen ja tuomioistuimen perustamista koskevan EFTA-valtioiden sopimuksen 34 artiklan nojalla tuomioistuimelle PYYNNÖN, joka koskee asianajajien palvelujen tarjoamisen vapauden tehokkaan käyttämisen helpottamisesta 22 päivänä maaliskuuta 1977 annetun neuvoston direktiivin 77/249/ETY tulkintaa. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen (esittelijä) ja Páll Hreinsson, on antanut 27 päivänä marraskuuta 2013 tuomion, jonka tuomiolauselma on seuraava:
   
               1)
            
            
               Asianajaja, joka nostaa kanteen omissa nimissään muussa kuin siinä ETA-valtiossa, johon hän on sijoittautunut, voi vedota palvelujen tarjoamisen vapauteen ja direktiiviin 77/249/ETY, jos hän kanteen nostaessaan harjoittaa ammattiaan ja jos vastaanottavan valtion oikeusjärjestys sallii asianajajan toimia omissa nimissään asianajajana oikeudenkäynnissä.
            
         
               2)
            
            
               Liechtensteinin asianajajan ammatin harjoittamista koskevan lain 59 §:n kaltainen kansallinen säännös, jonka mukaan toiseen ETA-valtioon sijoittautuneen asianajajan on kaikissa olosuhteissa ja omasta aloitteestaan paitsi osoitettava olevansa asianajaja myös tehtävä ilmoitus vastaanottavan valtion toimivaltaisille viranomaisille ennen palvelujen tarjoamisen aloittamista ja uusittava kyseinen ilmoitus vuosittain, on ristiriidassa direktiivin 77/249/ETY 7 artiklan 1 kohdan ja ETA-sopimuksen 36 artiklan kanssa.
            
         
               3)
            
            
               Liechtensteinin asianajajan ammatin harjoittamista koskevan lain 59 §:n kaltaisen kansallisen säännöksen noudattamatta jättäminen ei voi olla olennainen seikka tarkasteltaessa asianajajan mahdollisuutta vaatia palkkioita, jotka liittyvät rajatylittävien palvelujen tarjoamiseen.